Les xiquetes Carmen Aguado Borderia i Silvia Lucena López cantaran enguany el Cant de la Carxofa
02/09/2008 11:40:00

# Les xiquetes Carmen Aguado Borderia i Silvia Lucena López cantaran enguany el Cant de la Carxofa

*   02/09/2008 11:40:00
*   [Imprimir](#)
*   Compartir
*    https://www.alaquas.org/documento.asp?id\_do=10620

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10620%2F0&title=Ajuntament%20d%27Alaqu%C3%A0s.%20Premsa.Les%20xiquetes%20Carmen%20Aguado%20Borderia%20i%20Silvia%20Lucena%20L%C3%B3pez%20cantaran%20enguany%20el%20Cant%20de%20la%20Carxofa)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10620/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2008/2/10620/10620_Form_4.jpg)](https://www.alaquas.org/ficheros/documentos/2008/2/10620/10620_Form_10.jpg "<a href='https://www.alaquas.org/ficheros/documentos/2008/2/10620/10620_Form_10.jpg' target=_blank><i class='fa fa-external-link' aria-hidden='true'></i>.Les xiquetes Carmen Aguado Borderia i Silvia Lucena López cantaran enguany el Cant de la Carxofa</a>")

Més de 700 veïns i veïnes participen en la tradicional Prova de Veu de l'Àngel

El Castell d'Alaquàs va ser l'escenari el dilluns 1 de setembre de la tradicional Prova de Veu de l'Àngel per a elegir els xiquets que enguany cantaran la carxofa en honor a la Mare de Déu de l'Olivar i el Crist de la Bona Mort. Enguany han resultat elegides les xiquetes Carmen Aguado Borderia i Silvia Lucena López, que interpretaran aquest cant popular i tradicional els dies 8 i 9 de setembre respectivament. L'acte, organitzat per l'Ajuntament d'Alaquàs, la Unió Musical d'Alaquàs, l'Associació Cultural Cant de la Carxofa, la Confraria de la Mare de Déu de l'Olivar i els Clavaris del Crist 2007, va comptar amb l'assistència de més de 700 persones que participaren de la votació.

El procés de selecció per al Cant de la Carxofa comença mesos abans quan es realitza la convocatòria a les escoles de la ciutat. El professorat de música dels col·legis de primària són els encarregats de donar a coneixer  promoure aquest esdeveniment musical incorporat ja en el currículum escolar dels alumnes d'Alaquàs. Posteriorment, els xiquets i xiquetes interessats en aprofundir en el cant, enguany un total de 20 xiquets i xiquets, s'inscriuen a l'escola de la Unió Musical d'Alaquàs, on sota la supervisió de la professora Rut García Martínez, aprenen el tradicional cant i es preparen per a la preselecció tècnica que es va realitzar aquest estiu.

El jurat, composat per Fernando Taberner Muñoz, Óscar Abad Costa i Miguel Ángel Lino Sorlí, va escollir en aquesta preselecció les xiquetes Carmen Aguado Borderia, Neus Barberà Salas i Marina Morales Ibor com a possibles àngels de la Mare de Déu de l'Olivar, mentre que Claudia Ballesteros Castillo, Cecilia Dols Ferrandis i Silvia Lucena López optaren a interpretar el tradicional cant davant del Crist de la Bona Mort. 

En la Prova de l'Àngel realitzada ahir al Castell, les sis aspirants interpretaren un fragment de la Carxofa i posteriorment es va procedir a la votació popular en la que participaren més de 700 persones. La resta de xiquets i xiquetes que participaren formaran part del cor junt a la Jove Orquestra de la Unió Musical d'Alaquàs.

Després de les interpretacions, es va atorgar un obsequi a totes les persones que han format part d'aquesta prova com ara els professors de música i el jurat. Les entitats organitzadores van voler agrair-los la seua participació així com també la de tots els xiquets i xiquetes que han mostrar interès enguany pel Cant de la Carxofa.

La Carxofa és una composició musical del segle XVII i de tipus religiós denominada motet característica de les poblacions de l'Horta Sud. En la actualitat es conserva a Alaquàs, Silla, Aldaia i al Barri del Carme de València. El fet que a Alaquàs la lletra experimentara la variant de cantar no només al Crist, sinó també a la Mare de Déu de l'Olivar, i el caràcter participatiu i democràtic que en l'última dècada se li ha volgut incorporar, diferencia la Carxofa d'Alaquàs de la de la resta de poblacions on continua celebrant-se i es considera com una de les tradicions més genuïnes i antigues de la població així com una de les senyes d'identitat més preciades.

El Cant de la Carxofa en honor a la patrona d'Alaquàs es celebrarà el dissabte 8 de setembre a la Parròquia de la Mare de Déu de l'Olivar a les 21 hores. Mentre que el recital en homenatge al Crist tindrà lloc el diumenge 9 de setembre a la Plaça de la Constitució, també a les 21 hores.